A Million Ways to Die in the West

***A Million Ways to Die in the West*** (títol orichinal en anglés, en aragonés ***Un millón de maneras de morir en l'Ueste***, entrenada en Aragón con o títol en castellano de ***Mil maneras de morder el polvo***, en aragonés ***Mil maneras de mosegar o polvo***) ye una cinta de cine estausunidense de cine de western comico estrenada l'anyo 2014, dirichida por Seth MacFarlane seguntes un guión orichinal d'el mesmo, Alec Sulkin y Wellesley Wild, con una banda sonora orichinal de Joel McNeely, una dirección de fotografía de Michael Barrett, una producción cinematografica d'Alec Sulkin y Wellesley Wild ta las productoras MRC, Fuzzy Door Productions y Bluegrass Films y un elenco formau por Seth MacFarlane, Charlize Theron, Amanda Seyfried, Liam Neeson, Giovanni Ribisi, Neil Patrick Harris, Sarah Silverman, Christopher Hagen, Jean Effron, Wes Studi, Rex Linn, Alex Borstein, Ralph Garman, John Aylward, Amick Byram, Evan Jones, Dylan Kenin y Matt Clark, entre d'atros actors.

En 1882, en o lugar d'Old Stump, en Arizona, Louise ye la novia d'Albert Stark, un pastor de uellas con timideza, y decide deixar-lo cuan se niega a partecipar en un duelo. Desfiuzau, Albert decide marchar enta San Francisco, en creyer que Old Stam ya no puet ufrir-li garra cosa d'intrés. Simultaniament, Clinch Leatherwood, un perigloso bandiu, asasina a un viello ta robar-li una payola y mientres que él contina con os suyos alzaus, ninvía a su muller, Anna, enta Old Srump acompanyada por o suyo lugartenient Lewis, fendo-se pasar por chirmanos. Tanimientres, malas que i plegan Lewis asasina a un hombre y l'engarcholan. Mientres a baralla de Lewis con a victima, Albert salva a Anna de moris y prencipian a fer amistat. Bien luego se i celebra una feria, a on Foy, o nuevo novio de Louise, reta a Albert a un duelo, y Anna l'obliga a acceptar, pasando lo tiempo dica lo duelo en ensenyando a Albert a disparar. Amás, o día anterior a lo duelo Ana dentra en o "saloon" y fa que Foy beba con o suyo whisky un laxant, cosa que fa que plegue tarde en o duelo. Sindembargo, tamién i plega Clinch, a qui Lewis (qui s'ha fugau d'a garchola) ha dito que ha visto a su muller Anna besando-se con Albert. Albert para cuenta que ya no l'intresa Louise, a la vegada que Clinch li diz que Anna ye la suya muller, pero finalment Albert y Anna consiguen fuyir chuntos, perseguius por Clinch, nomás que ta estar capturaus por os apaches. Cuan son liberaus, Clinch captura a Anna, y Albert para cuenta de que de qui ye enamorau ye d'Anna y marcha ta rescatar-la.

A cinta s'ambienta en 1882 en Arizona, y las suyas escenas se filmoron en Jemez Pueblo y Santa Fe (Nuevo Mexico), Antoñito (Colorado), Mexican Water y atros puestos d'Arizona y en localizacions en Utah, amás d'en os Santa Fe Studios en Santa Fe.

*A Million Ways to Die in the West* ye una cinta que ha recibiu bellas nominacions a bels premios cinematograficos, encara que en iste caso no se tracta d'un dato positivo en estar en a suya mayor parte nominacions a los Premios Golden Raspberry.

## Elenco

## Se veiga tamién
* Cine en 2014.
* Cintas de 2014.

## Referencias

## Vinclos externos
*  ''A Million Ways to Die in the West'' en Internet Movie Database.
*  ''A Million Ways to Die in the West'' en Box Office Mojo.
*  ''A Million Ways to Die in the West'' en Rotten Tomatoes.
*  ''A Million Ways to Die in the West'' en Metacritic.